**नेपाल सरकार**

**रक्षा मन्त्रालय**

**आ.व. २०७५/७६ को नेपाल सरकारको नीति तथा कार्यक्रम र बजेट बक्तव्यमा उल्लेख भएका रक्षा मन्त्रालय तथा अन्तर्गत निकायहरूसँग सम्बद्ध बुँदाहरुको कार्यान्वयन निर्देशिका (Operational Manual)¸अनुगमन योजना¸ बजेटमा नपरेका तर मन्त्रालयबाट कार्यान्वयन हुने मुख्य कार्यक्रमहरू एवं नवप्रवर्तन तथा सिर्जनशील कामहरूको कार्ययोजना**

**सिंहदरवार, काठमाण्डौ**

**असार २०७५**

**आ.व. २०७५/७६ को नीति र कार्यक्रम कार्यान्वयन निर्देशिका**

**१. रक्षा मन्त्रालयको कार्यक्षेत्र र संरचना**

रक्षा मन्त्रालयले नेपाल सरकार (मन्त्रिपरिषद्) र नेपाली सेनाको व्यवस्थापन तहबीच संयोजनकारी र समन्वयकारी भूमिका निर्वाह गर्दछ भने नागरिक र सेनाबीचको सम्बन्धलाई सहज र प्रभावकारी बनाउने जस्ता दायित्व पनि पूरा गर्दछ । राष्ट्रको सुरक्षा एवं प्रतिरक्षा नीति सम्बन्धी विषयहरु र तिनको व्यवस्थापन, अनुगमन, नियन्त्रण तथा निर्देशन गर्ने कर्तव्य पूरा गरी नेपाली सेनालाई प्रभावकारी बनाउने दायित्व यस मन्त्रालयको रही आएको छ ।

नेपाल सरकार (कार्यविभाजन) नियमावली, २०७४ ले रक्षा मन्त्रालयलाई राष्ट्रिय सुरक्षा सम्बन्धी नीति, कानून, मापदण्ड, योजना कार्यान्वयन र नियमन तथा नेपाली सेना सम्बन्धी सम्पूर्ण विषयको नीतिगत पक्ष, व्यवस्थापन, समन्वय र सहजीकरण अन्तर्राष्ट्रिय सिमाना सुरक्षा समन्वय लगायतका २२ वटा कार्य क्षेत्र तोकेको छ ।

रक्षा मन्त्रालयमा हाल ४ वटा महाशाखा रहेकोमा ती महाशाखा र अन्तर्गत गरी विभिन्न तहका ९८ जना कर्मचारीको दरबन्दी रहेको छ । मन्त्रालय मातहत रहेको नेपाली सेनामा हाल करिब ९6¸90० जनशक्ति कार्यरत छन् । नेपाली सेनाको संगठन संरचना देशभर विस्तारित रहेको छ । हाल केन्द्रीय तहमा जंगी अड्डा मातहत 2 वटा कार्यालय, 9 वटा विभाग, 1 वटा निर्देशनालय, 1 वटा विशेष फौज बाहिनी, 1 वटा महाशाखा (रक्षा समन्वय) र 1 वटा राष्ट्रिय सेवादल रहेको छ । त्यसैगरी यिनै कार्यालय र विभाग अन्तर्गत रहने गरी विभिन्न महानिर्देशनालय र निर्देशनालयहरुको साथै प्रदेश तहमा 8 वटा पृतना (उपत्यका पृतना सहित) र पृतना अन्तर्गत विभिन्न बाहिनी¸ गण र गुल्महरु सहित विभिन्न तालिम शिक्षालयहरु मुलुकका विभिन्न स्थानमा फैलिएर रहेका छन् । साथै¸ काठमाण्डौको छाउनीस्थित वीरेन्द्र सैनिक अस्पतालले सेनाका परिवार तथा सर्वसाधारणलाई समेत सेवा दिइरहेको छ भने पोखरा¸ नेपालगञ्ज तथा इटहरीमा प्रदेशस्तरका सैनिक अस्पतालहरु छिटै सञ्चालन हुन गइरहेका छन् ।नेपाली सेना अन्तर्गतका शिक्षण अस्पतालबाट देशको लागि आवश्यक पर्ने चिकित्सक जनशक्ति उत्पादनमा पनि ठुलो सहयोग पुगेको छ ।

नेपाल सरकारले कानूनबमोजिम नेपाली सेनालाई विकास निर्माण तथा विपद् व्यवस्थापन लगायतका काममा प्रभावकारी ढंगले परिचालन गर्ने नीति लिएको छ ।वर्तमान समयमा नेपाली सेनाले बाह्य सुरक्षा , आन्तरिक सुरक्षा , विपद् व्यवस्थापन, विकास निर्माण , वन्यजन्तु एवं प्रकृति संरक्षण, महत्वपूर्ण संरचना तथा अति विशिष्ट र विशिष्ट व्यक्तिहरूको सुरक्षा एवं संयुक्त राष्ट्रसंघको आह्वान अनुसार विभिन्न देशमा शान्ति स्थापना जस्ता कार्यमा महत्वपूर्ण भूमिका निर्वाह गर्दै आइरहेको छ । रक्षा मन्त्रालयले हाल मुख्यतः निम्न लिखित संवैधानिक¸नीतिगत तथा कानूनी व्यवस्था अन्तर्गत रही कार्य सम्पादन गर्दै आएको छ ।

(क) नेपालको संविधान

(ख) राष्ट्रिय सुरक्षा नीति, 2073

(ग) नेपाल सरकार (कार्यविभाजन) नियमावली, 2074

(घ) सैनिक ऐन, 2063

(ङ) सार्वजनिक खरिद ऐन, 2063

(च) सार्वजनिक खरिद नियमावली, 2064

(छ) सैनिक सेवा नियमावली, २०६९

(ज) चौधौं योजना (2073/74-2075/76)

(झ) नेपाली सेनाको दीर्घकालीन योजना, 2069

(ञ) सुरक्षा¸सामरिक वा प्रतिरक्षा सामग्री आपूर्ति गर्ने कार्यविधि¸२०६४

(ट) काठमाण्डौं-तराई/मधेश द्रुतमार्ग सडक आयोजना संचालन कार्यविधि¸२०७४

(ठ) नेपाल सरकारको आर्थिक वर्ष २०७५/७६ को नीति तथा कार्यक्रम र बजेट वक्तव्य

यसै सन्दर्भमा नेपाल सरकारको आगामी आर्थिक वर्ष २०७५/७६ को नीति तथा कार्यक्रमको बुँदा नं ३७¸ ५०¸ ९५¸ ९६ र ९७ तथा बजेट वक्तव्यको बुँदा नं १६३¸ १६६¸ १६७¸ १७८¸ १७९ र २१९ मा उल्लिखत रक्षा मन्त्रालय र यस मातहतको नेपाली सेना सम्बद्ध विषयहरूको प्रभावकारी कार्यान्वयनको लागि यो निर्देशिका तयार गरिएको छ ।

**२= संस्थागत संरचना¸जनशक्ति तथा वित्तीय व्यवस्थापन**

**२=१ संस्थागत संरचना तथा जनशक्तिः**

आर्थिक वर्ष २०७५/७६ को नीति तथा कार्यक्रम र बजेट बक्तव्यमा उल्लेख भएका रक्षा क्षेत्रतर्फका विषयहरु कार्यान्वयनका सन्दर्भमा नीतिगत सहजीकरणको कार्य रक्षा मन्त्रालयले गर्नेछ ।साथै¸ नयाँ तर्जुमा गर्नुपर्ने वा संशोधन गर्नुपर्ने नीति¸ऐन तथा नियमावलीसम्बन्धमा मन्त्रालयले नेतृत्व गर्नेछ । बाँकी कार्यान्वयन तहको तथा विकास निर्माणसँग सम्बन्धित कार्यहरू नेपाली सेना र सो मातहतका निकायबाट सम्पादन गरिनेछन् । नीति तथा कार्यक्रममा उल्लिखित कार्यक्रमको कार्यान्वयन मौजुदा जनशक्तिबाटै गरिनेछ ।द्रुतमार्ग तथा कोरिडर निर्माणका लागि आवश्यक जनशक्ति प्रचलित कानूनबमोजिम हुने गरी करारमा वा अस्थायी तवरमा भर्ना गरी व्यवस्थापन गरिनेछ ।

**२=२ वित्तीय व्यवस्थापन**

आर्थिक वर्ष २०७५/७६ को नीति तथा कार्यक्रम र बजेट वक्तव्यमा उल्लेख भएका रक्षा क्षेत्रतर्फका कार्यक्रमहरूको कार्यान्वयन आगामी आर्थिक वर्षका लागि नेपाल सरकारबाट विनियोजित बजेटबाट हुनेछ । यसका लागि आगामी आ व मा रक्षा मन्त्रालयको नाममा जम्मा ४५ अर्ब १० करोड ८२ लाख बजेट विनियोजन भएको छ¸ जसमध्ये चालु खर्च ३८ अर्ब ३२ करोड ४१ लाख र पूँजीगत तर्फ ६ अर्ब ७८ करोड ४१ लाख रहेको छ । यसमा रक्षा मन्त्रालयतर्फ रु १९ करोड विनियोजन भएकोमा रु १२ करोड रक्षा मन्त्रालयको भवन निर्माणका लागि सिंहदरबार सचिवालय पुनर्निर्माण समितिलाई सोझै विनियोजन हुनेछ भने बाँकी मन्त्रालयबाट सम्बन्धित बजेट शीर्षकमा विनियोजन भएअनुसार खर्च हुनेछ । विनियोजित बजेटमध्ये राष्ट्रिय सुरक्षा परिषद् सचिवालयतर्फ रू ४ करोड २८ लाख र बाँकी रू ४४ अर्ब ८७ करोड ५४ लाख नेपाली सेनाबाट खर्च हुनेछ । मन्त्रालय र नेपाली सेनाबाट खर्च हुने बजेटको अलग अलग LMBIS प्रविष्टि गरिसकिएको छ । आ ‍व २०७५।७६ मा मन्त्रालय र नेपाली सेनाबाट संचालन गरिने मुख्य मुख्य कार्यक्रमका लागि विनियोजित बजेटको विवरण **अनुसूची-1** मा संलग्न गरिएको छ । विनियोजित बजेटको प्रभावकारी खर्च व्यवस्थापनको लागि प्रचलित आर्थिक कार्यविधि ऐन¸ सार्वजनिक खरीद ऐन तथा नियमावली एवं सुरक्षा¸सामरिक वा प्रतिरक्षा सामग्री आपूर्ति गर्ने कार्यविधि लगायतले गरेका व्यवस्थाहरूको पूर्ण पालनाका अतिरिक्त देहायको व्यवस्था अवलम्बन गरिनेछः

* मन्त्रालयले मातहत कार्यालयहरूलाई बाँडफाँड गर्नुपर्ने बजेट¸ खर्च गर्ने अख्तियारी र स्वीकृत गर्नुपर्ने कार्यक्रम २०७५ आषाढ मसान्तभित्रै स्वीकृत गर्नेछ ।
* विनियोजित बजेटमध्ये पूँजीगत बजेटको समयमा नै प्रभावकारी उपयोग बढाउन खरिद योजना २०७५ श्रावणभित्रै स्वीकृत गरी सो अनुरुपको खरिद प्रक्रिया तत्कालै सुरु गरिनेछ ।
* आयोजना तथा कार्यक्रमहरुका लागि आवश्यक अस्थायी दरवन्दी स्वीकृतिको कारवाही प्रक्रियमा समयमै शुरु गरी जनशक्ति खटाउने कार्य २०७५ भाद्र भित्रै सम्पन्न गरिनेछ ।
* बहुवर्षीय ठेक्का प्रक्रिया अन्तर्गतका कार्यहरु उपलब्ध स्रोतसाधन अनुसार निर्धारित समयमा सम्पन्न गर्न मासिक रूपमा आयोजना प्रमुखको अध्यक्षतामा समीक्षा गरिनेछ ।
* पूँजीगत तथा चालु खर्च शीर्षकहरुमा विनियोजित बजेटको न्यूनतम ९० प्रतिशत उपयोग हुने गरी वित्तीय खर्च व्यवस्थापन गरिनेछ ।

**२=३ प्रक्रियागत तथा उपलब्धि सूचक** (Process and Output Indicators)

कार्यक्रम तथा प्रमुख क्रियाकलापहरुको संचालनबाट प्राप्त हुने उपलब्धि¸ सो को सूचकहरु कार्य योजना तालिका (action matrix) मा उल्लेख गरिएको छ । आयोजना तथा कार्यक्रमहरुको मुख्य प्रक्रिया पहिल्याई सो को अनुगमन गर्न सहयोग पुग्ने गरी सूचकहरु पहिचान गरिएका छन् ।कतिपय प्रक्रियागत सूचकहरु माइलस्टोनको रुपमा समावेश गरिएका छन् ।

रक्षा मन्त्रालयसम्बद्ध नीति तथा कार्यक्रम एवं बजेट बक्तव्यमा उल्लिखित बुँदाहरुको कार्यान्वयनका लागि संचालन गरिने मुख्य मुख्य क्रियाकलापहरुको प्रक्रियागत तथा उपलब्धि सूचकहरु तलको तालिकमा प्रस्तुत गरिएको छ ।

|  |  |  |  |  |  |
| --- | --- | --- | --- | --- | --- |
| **क्र.सं** | **मुख्य मुख्य क्रियाकलापहरु** | **Process Indicator** | **Ouput Indicator** | **Outcome Indicator** | **कैफियत** |
|  | राष्ट्रिय सुरक्षा नीति¸२०७३ मा समसामियक परिमार्जन गरी नयाँ नीति जारी गर्ने । | कार्य दल गठन¸ विज्ञ तथा सरोकारवालाहरूसँग राय परामर्श तथा सुझाव संकलन । | कार्यदल गठन भएको हुने ।सुझाव संकलन भएको हुने ।नीति परिमार्जनको लागि मस्यौदा तयार भएको हुने । | नयाँ सुरक्षा नीति जारी भई मुलुकको आन्तरिक तथा बाह्य सुरक्षा सुदृढ हुने । |  |
|  | प्रतिरक्षा नीतिको मस्यौदा तयार गर्ने । | कार्य दल गठन¸ विज्ञ तथा सरोकारवालाहरूसँग राय परामर्श तथा सुझाव संकलन । | कार्यदल गठन भएको हुने ।सुझाव संकलन भएको हुने ।नीतिको मस्यौदा तयार भएको हुने । | प्रतिरक्षा नीति जारी भई मुलुकको आन्तरिक तथा बाह्य सुरक्षा सुदृढ हुने । |  |
|  | राष्ट्रिय सुरक्षा परिषद् ऐनको मस्यौदा तयार गर्ने । | कार्य दल गठन¸ विज्ञ तथा सरोकारवालाहरूसँग राय परामर्श तथा सुझाव संकलन | कार्यदल गठन भएको हुने ।सुझाव संकलन भएको हुने ।ऐनको मस्यौदा तयार भएको हुने । | सुरक्षा परिषद् ऐन जारी भई मुलुकको सुरक्षा व्यवस्थालाई प्रभावकारी बनाउन सहयोग पुग्ने । |  |
|  | सैनिक ऐन¸ २०६३ को संशोधनका लागि मस्यौदा तयार गर्ने। | कार्य दल गठन¸ विज्ञ तथा सरोकारवालाहरूसँग राय परामर्श तथा सुझाव संकलन | कार्यदल गठन भएको हुने ।सुझाव संकलन भएको हुने ।ऐन संशोधनको लागि मस्यौदा तयार भएको हुने । | सैनिक ऐनमा समसामयिक संशोधन भई सेनाको खटन पटन र व्यवस्थापन थप चुस्त हुने । |  |
|  | सैनिक सेवा नियमावली २०६९ मा संशोधन गर्न मस्यौदा तयार गर्ने । | कार्य दल गठन¸ विज्ञ तथा सरोकारवालाहरूसँग राय परामर्श तथा सुझाव संकलन | कार्यदल गठन भएको हुने ।सुझाव संकलन भएको हुने ।नियमावली संशोधनको लागि मस्यौदा तयार भएको हुने । | नियमावलीमा समसामयिक संशोधन भई सेनाको व्यवस्थापन थप चुस्त हुने । |  |
|  | राष्ट्रिय सुरक्षा परिषद्को सचिवालयको पुनरावलोकन गरी नयाँ संरचना तयार गर्ने) | कार्य दल गठन¸ विज्ञ तथा सरोकारवालाहरूसँग राय परामर्श तथा सुझाव संकलन | कार्यदल गठन भएको हुने ।सुझाव संकलन भएको हुने ।संगठन संरचना पुनरावलोकन भएको हुने । | सुरक्षा परिषद् सचिवालय थप चुस्त र प्रभावकारी हुने ।  |  |
|  | रक्षा मन्त्रालयको भवन निर्माण कार्यलाई निरन्तरता दिई आ व २०७५/७६ मा सम्पन्न गर्ने । | निर्माण कार्यको निरन्तरता | भवनको सिभिल¸ स्यानेटरी तथा इलेक्ट्रिफिकेशनको निर्माण कार्य पूरा भई भवन हस्तान्तरण भएको हुने ।  | आफ्नै भवनबाट रक्षा मन्त्रालयको कार्य सम्पादन भई कार्यमा सरलता र सहजता हुने । |  |
|  | काठमाण्डौ-तराई/मधेस द्रुतमार्ग निर्माण कार्य सम्पन्न गर्ने । | रुख कटान¸ बेलिब्रिज निर्माण¸फर्मेशन लेभलिङको आदिको लागि ठेक्कापट्टा सुरुङ मार्ग निर्माणको लागि परामर्शदाता खरिद । | रुख कटान¸ फर्मेशन लेभलिङ¸ बेलिब्रिज तथा सुरुङ मार्ग निर्माण कार्य । | रुख कटान¸ फर्मेशन लेभलिङ¸ बेलिब्रिज तथा सुरुङ मार्ग निर्माण कार्य मार्फत द्रुतमार्ग निर्माणमा सहजता आउने । |  |
|  | काली गण्डकी करिडोर निर्माण | ट्रयाक निर्माण कार्यको निरन्तरता तथा डबल लेनको बाटो निर्माणको लागि ठेक्कापट्टा । | ट्रयाक निर्माण तथा डबल लेनको बाटोको निर्माण शुरु हुने । | ट्रयाक निर्माण तथा डबल लेनको बाटोको निर्माण भई यातायात आवागमन सहज र सुचारु हुने । |  |
|  | कर्णाली-करिडोर सडक निर्माण तथा स्तरोन्नति गर्ने । | ट्रयाक निर्माण तथा सडकको स्तरोन्नति सम्बन्धी कार्यको निरन्तरता । | २० किमि ट्रयाक निर्माण कार्य सम्पन्न हुने ।सडकको स्तरोन्नति हुने । | ट्रयाक निर्माण कार्य तथा सडकको स्तरोन्नति सम्पन्न भई यातायात आवागमन सहज हुने । |  |
|  | जाजरकोट-डोल्पा (दुनै) सडक निर्माण  | ट्रयाक निर्माण कार्यको निरन्तरता । | ट्रयाक निर्माण कार्य सम्पन्न भई हस्तान्तरण हुने । | ट्रयाक निर्माण कार्य तथा सडकको स्तरोन्नति सम्पन्न भई यातायात आवागमन सहज हुने । |  |
|  | बेनीघाट-आरुघाट-लार्केभञ्ज्याङ्ग सडक निर्माण । | सडक निर्माणको लागि वेशक्याम्प निर्माण¸निर्माण कार्यको निरन्तरता | २० किमि ट्रयाक खोल्ने कार्य पूरा हुने२ वटा बेलिब्रिज निर्माण हुने १५ किमि खुलेको ट्रयाकको स्तरोन्नति हुने । | ट्रयाक निर्माण कार्य तथा बेलिब्रिज सम्पन्न भई यातायात आवागमन सहज हुने । |  |
|  | सैनिक मुख्यालय¸ वीरेन्द्र सैनिक अस्पताल सहित भूकम्पबाट क्षतिग्रस्त बाँकी १५४ पूर्वाधारहरुको निर्माण सम्पन्न गर्ने । | चालु कार्यको निरन्तरता | सैनिक मुख्यालय भवनको निर्माण सम्पन्न हुने ।वीरेन्द्र सैनिक अस्पतालको निर्माण कार्य सम्पन्न हुने ।विभिन्न पृतना तथा गण¸ गुल्मसम्बद्ध भवन तथा अन्य निर्माण कार्य सम्पन्न हुने । | प्रशासकीय तथा सैनिक काम कारवाहीमा सहजता हुने । |  |
|  | नेपाली सेनाको विपद् व्यवस्थापन क्षमता अभिवृद्धि गर्ने । | सामान तथा उपकरणको स्पेशिफिकेशन तयारी¸खरिद योजना तयार गरी खरिदसम्बन्धी अन्य कार्य | विपद् व्यवस्थापनसम्बन्धी सामग्री खरिद | विपद् व्यवस्थापनसम्बन्धी कार्य प्रभावकारी हुने । |  |
|  | नेपाली सेनाको हवाई क्षमता अभिवृद्धि गर्ने । | सामान तथा उपकरण खरिदसम्बन्धी स्पेशिफिकेशनको तयारी खरिद योजना¸बोलपत्र आह्वानसम्झौताप्रतीत पत्र खोल्ने कार्य | हेलिकप्टर तथा एअरक्राफ्ट खरिद | नेपाली सेनाको हवाई क्षमता अभिवृद्धि हुने । |  |
|  | नेपाली सेनाको सैनिक सामग्री उत्पादन क्षमता अभिवृद्धि गर्ने । | सामान तथा उपकरण खरिदसम्बन्धी स्पेशिफिकेशनको तयारी खरिद योजना¸बोलपत्र आह्वानसम्झौताप्रतीत पत्र खोल्ने कार्य | सैनिक सामग्री उत्पादनको लागि आवश्यक सामानको आपूर्ति । | नेपाली सेनाको सैनिक सामग्री उत्पादन क्षमता अभिवृद्धि हुने । |  |
|  | नेपाली सेनाको जमिनि पारवहन क्षमता अभिवृद्धि गर्ने । | हातहतियार¸ सवारी साधन तथा उपकरण खरिदसम्बन्धी स्पेशिफिकेशनको तयारी खरिद योजना¸बोलपत्र आह्वानसम्झौताप्रतीत पत्र खोल्ने कार्य | हातहतियार तथा सवारी साधनको आपूर्ति । | नेपाली सेनाको जमिनि पारवहन क्षमता अभिवृद्धि हुने । |  |
|  | राष्ट्रपति चुरे संरक्षण कार्यक्रम कार्यान्वयनमा सहयोग गर्ने ।  | बोलपत्र¸ सम्झौता लगायतका प्रक्रियागत कार्यहरू | क्षतिग्रस्त भूमि पुनरुत्थानको लागि नर्सरी ब्याड निर्माणबोट बिरुवा वृक्षरोपणतटबन्ध निर्माण¸ताल तलैया तथा सिमसार क्षेत्रको संरक्षण¸व्यवस्थापन आदि । | चुरे क्षेत्रको वन तथा प्रकृति संरक्षणमा सहयोग पुग्ने । |  |

**२=४ कार्यक्रम कार्यान्वयनको विभिन्न चरणमा संलग्न जनशक्ति र विभिन्न सरोकारवालाहरुको भूमिका**

आ.व. 2075/76 को नीति तथा कार्यक्रम तथा बजेट बक्तव्यमा उल्लिखित विषयहरुको कार्यान्वयनका लागि समावेश भएका विभिन्न क्रियाकलापहरु सम्पादन गर्न मूलतः उक्त कार्यक्रम कार्यान्वयन गर्ने सरकारी निकायहरुमा रहने जनशक्ति नै जिम्मेवार रहनेछन् । केही कार्यक्रमहरु संचालनका लागि विभिन्न सरकारी निकायका प्रतिनिधि आवश्यक हुने र त्यसका लागि समयमै सम्बन्धित निकायसँग पत्राचार र समन्वय गरी सहभागिता सुनिश्चत गरिनेछ । स्थानीय तहसँग समन्वय गरी गर्नुपर्ने कार्यक्रममा तदनुसार समन्वय र सहभागिता सुनिश्चित गरिनेछ । निजी क्षेत्रसँग समन्वय गरी गर्नुपर्नेमा तदनुसार गरिनेछ ।

**२=५ कार्यक्रम कार्यान्वयन तरिका**

LMBIS मा प्रविष्टि भएका कार्यक्रमहरु सोही बमोजिम सम्बन्धित निकायहरुको जिम्मेवारी र संयोजनमा संचालन हुनेछन् ।संचालित प्रत्येक कार्यक्रमहरूको तालुक कार्यालय र मन्त्रालयबाट सघन रूपमा अनुगमन र सुपरिवेक्षण गरिनेछ ।वार्षिक बजेटमा नपरेका नीतिगत तथा कानूनी सुधारका विषयहरूलाई उपलब्ध साधनस्रोत र जनशक्तिले भ्याएसम्म क्रमशः अघि बढाइनेछ ।

**२.६ कार्यान्वयन स्थितिको नियमित प्रतिवेदनको तरिका**

* संचालित कार्यक्रमको सम्बन्धमा भएको प्रगति¸ कार्यान्वयनमा देखिएका चुनौती र समस्या सम्बन्धमा सम्बन्धित निकायहरूले प्रत्येक महिनाको ७ गतेभित्र तालुक अड्डा र मन्त्रालयमा मासिक रूपमा प्रतिवेदन पेश गर्नुपर्नेछ ।
* हरेक महिनाको 15 गते अघिल्लो महिनासम्मको बजेट बक्तव्य, नीति कार्यक्रम, सुशासन लगायतका विषयमा भए गरेको कार्यको प्रतिवेदन तोकिएको फर्मेटमा अर्थ मन्त्रालय, प्रधानमन्त्री तथा मन्त्रिपरिषद्को कार्यालयमा पठाइनेछ ।
* संचालित कार्यक्रमहरूको समीक्षाको लागि प्रत्येक दुई महिनामा मन्त्रालयस्तरीय विकास समस्या समाधान समितिको बैठक तथा प्रत्येक चौमासिकमा चौमासिक समीक्षा बैठक राखिनेछ ।चौमासिक समीक्षा सकिएपछिको महिनाको 15 गतेभित्र रा.यो.आ¸ प्रधानमन्त्री तथा मंन्त्रिपरिषद्को कार्यालय र अर्थ मन्त्रालयमा प्रतिवेदन पेश गरिनेछ ।
* राष्ट्रिय विकास समस्या समाधान समितिको बैठकमा पेश गर्नुपर्ने विषयहरू समयमै पहिचान गरी पेश गरिनेछ ।
* कार्यक्रमहरूको कार्यान्वयनमा उत्पन्न समस्याको तत्काल समाधानको लागि मन्त्रालय तथा तालुक अड्डाहरूमा **‘तत्काल समस्या समाधान कक्ष** ' स्थापना गरी संचालनमा ल्याइनेछ ।

**3.नतिजा व्यवस्थापन**

**३.१ प्रमुख कार्यसम्पादन सूचक :**

कार्यक्रम तथा प्रमुख क्रियाकलापहरुको संचालनबाट प्राप्त हुने उपलब्धि र सो को सूचकहरु कार्य योजना तालिकामा उल्लेख गरिएको छ । आयोजना तथा कार्यक्रमहरुको मुख्य प्रक्रिया पहिल्याई सो को अनुगमन गर्न सहयोग पुग्ने गरी सूचकहरु पहिचान गरिएका छन् । कतिपय प्रक्रियागत सूचकहरु माइलस्टोनको रूपमा समेत समावेश गरिएका छन् ।

**३.२ अनुगमन योजना**

संचालित कार्यक्रमहरूको प्रमुख कार्यसम्पादन सूचकहरू तयार गरी प्रभावकारी अनुगमनको व्यवस्था गरिनेछ । अनुगमन कार्य¸ कार्यसञ्चालन स्तरमा, मन्त्रालयस्तरमा, अर्थ मन्त्रालय एवं राष्ट्रिय योजना आयोग स्तरमा र प्रधानमन्त्री तथा मन्त्रिपरिषद् कार्यालयस्तरमा समेत हुने गरी आवश्यक प्रबन्ध मिलाइनेछ ।

प्रत्येक कार्यक्रम/आयोजना कार्यान्वयन गर्ने निकायले आ आफ्नो कार्यालयको बार्षिक कार्ययोजना तथा अनुगमन सूचकहरु समेत तोकी अनुगमन योजना तयार गर्नेछन ।आयोजना प्रमुखले सोही कार्ययोजना र अनुगमन योजनाको आधारमा प्रत्येक कार्यक्रमहरुको अनुगमन गर्नेछन् । संचालित कार्यक्रमहरूमध्ये विकास निर्माणसँग सम्वन्धित क्षेत्रसंग सम्बन्धित सबै कार्यक्रमहरुको आयोजना स्तरमा गरिने अनुगमनको लागि स्थलगत अनुगमन कार्य गरिनेछ ।कार्यक्रम अनुगमनको क्रममा कार्यक्रम कार्यान्वयन प्रक्रिया अवलम्वन गरे नगरेको कुरालाई मुख्य अनुगमन सूचकको रुपमा अवलम्बन गरिनेछ । यस अन्तर्गत मौजुदा कानून र कार्यविधिको परिपालना गरे नगरेको¸ सरोकारवाला निकायसंगको समन्वय अवस्था एवं कार्य सम्पादनको लागि प्रत्येक कार्यक्रमको प्रत्येक चरणको Milestones प्राप्‍त भए नभएको र प्राप्‍तिका लागि आयोजनाले गरेको प्रयासलाई विश्लेषण गरिनेछ । आयोजनाको तहबाट समाधान हुन नसक्‍ने समस्याका लागि गरिएको पहलको लागि लिपिबद्ध प्रमाण सहित गरिएका पहलहरुको अभिलेखीकरण एवं माथिल्लो तहबाट गरिनुपर्ने समन्वयका लागि गरिएको प्रयासलाई अभिलेखीकरण गरिनेछ ।

मन्त्रालय/विभागस्तरबाट गरिने अनुगमनमा कार्यान्वयन प्रक्रियाको विश्लेषण¸ कानुनको परिपालनाको स्थिति समन्वयका लागि गरिएका प्रयासको सूचक समन्वय बैठकका माइन्युटिङ्गलाई आधार बनाइनेछ ।प्रत्येक चरणको Milestones प्राप्‍त भए नभएको¸ प्रत्येक चरणको Milestones समयमै प्राप्‍त गर्नका लागि गरिएको प्रयास पुष्टि हुने ताकेताका पत्राचारहरु लगायतका प्रकियागत पक्षलाई पनि अनुगमनका क्रममा हेरिनेछ । कार्यक्रमको राष्ट्रिय महत्वलाई दृष्टिगत गरी मन्त्रालयका श्रीमान् सचिवज्यू तथा माननीय विभागीय मन्त्रीज्यूबाट आयोजना स्थलको नियमित स्थलगत अनुगमन¸ निरीक्षण गरिनेछ ।यस्तो अनुगमन निरीक्षणका क्रममा आवश्यकतानुसार प्रधानमन्त्री तथा मन्त्रिपरिषद्को कार्यालय¸ अर्थ मन्त्रालय र राष्ट्रिय योजना आयोगको प्रतिनिधिहरुलाई समेत समावेश गरिनेछ ।

काठमाण्डौ-तराई/मधेस द्रुतमार्ग निर्माणको अनुगमन काठमाण्डौं-तराई/मधेश द्रुतमार्ग सडक आयोजना संचालन कार्यविधि¸२०७४ अनुसार माननीय उपप्रधानमन्त्री एवं रक्षा मन्त्रीज्यूको संयोजकत्वमा हुनेछ ।

चौमासिक समीक्षा बैठक कार्यक्रमहरु निर्धारित समयमै सम्पन्न गरी संचालित कार्यक्रमको वित्तीय तथा भौतिक प्रगतिको यथार्थ मूल्यांकन गरिनेछ । आयोजनाको तहबाट समाधान हुन नसक्‍ने समस्याका लागि विभागीय तहमा तथा मन्‍त्रालय तहमा तत्काल समस्या समाधान कक्ष स्थापना गरी समाधानको प्रयास गरिनेछ । मन्त्रालयको तहबाट समाधान हुन नसकेका विषयवस्तुहरू मन्त्रालयस्तर विकास समस्या समाधान समितिमा छलफल गरी माथिल्लो तहबाट गरिनुपर्ने समन्वयका लागि राष्ट्रियस्तर विकास समस्या समाधान समितिमा प्रस्ताव पेश गरिनेछ ।

**४. गैर बजेटरी तर्फका नीति तथा कार्यक्रम (नीति तथा कार्यक्रम र बजेट वक्तव्यमा समावेश भएका बाहेक)**

|  |  |  |  |  |  |
| --- | --- | --- | --- | --- | --- |
| **क्र सं** |  **सम्पादन गरिने कार्य** | **समय सीमा** | **जिम्मेवार निकाय** | **सहयोगी निकाय** | **कैफियत** |
|  | नेपाल पक्ष राष्ट्र भएका अन्तर्राष्ट्रिय महासन्धिहरु मध्ये रक्षा मन्त्रालयको तर्फबाट पेश गर्नुपर्ने आवधिक प्रतिवेदनहरु समयमै तयार गरी प्रस्तुत गर्ने । | निरन्तर | रक्षा मन्त्रालय | कानून¸न्याय तथा संसदीय मामिला मन्त्रालयपरराष्ट्र मन्त्रालयराष्ट्रिय सुरक्षा परिषद्को सचिवालयनेपाली सेना | आवश्यकतानुसार प्रतिवेदन तयार गरिने । |
|  | नेपाल पक्ष राष्ट्र हुन मनासिव देखिएका अन्तर्राष्ट्रिय महासन्धिहरुको अध्ययन, विश्‍लेषण (नेपाललाई हुने फाइदा, लिनुपर्ने दायित्व र आर्थिक पक्ष समेत) गरी प्रतिवेदन पेश गर्ने ।  | निरन्तर | रक्षा मन्त्रालय | कानून¸न्याय तथा संसदीय मामिला मन्त्रालयपरराष्ट्र मन्त्रालयराष्ट्रिय सुरक्षा परिषद्को सचिवालयनेपाली सेना |  |
|  | महत्त्वपूर्ण राष्ट्रिय संरचना तथा सम्पदा सुरक्षाको लागि आवश्यक स्पष्ट नीति तयार गरी लागू गर्ने | आव २०७५/७६ | रक्षा मन्त्रालय | संस्कृति¸पर्यटन तथा नागरिक उड्डयन मन्त्रालयअर्थ मन्त्रालयगृह मन्त्रालयपुरातत्व विभाग |  |
|  | सैनिक कल्याणकारी कोषबाट सम्पादन हुने कार्यहरू | निरन्तर | नेपाली सेना | रक्षा मन्त्रालय | नेपाली सेनाको समन्वय र संयोजनमा हुने । |

**५. आ.व. २०७५/७६ मा उल्लेखनीय उपलब्धि हासिल गर्न गरिने नवप्रवर्तन तथा सिर्जनशील प्रयासहरुको सूचीः**

साधन स्रोत र जनशक्तिको उपलव्धताको आधारमा आगामी आर्थिक वर्षमा यस मन्त्रालय र अन्तर्गत निकायबाट देहायका नवप्रवर्तन तथा सिर्जनशील प्रयासहरूलाई अघि बढाइनेछ :

1. नेपालमा National Defence University र National Defence College स्थापना गर्ने क्रममा सम्भाव्यता अध्ययन कार्यलाई प्राथमिकतामा राखी अगाडि बढाउने ।
2. नेपाली सेनालाई सैनिक सामग्री उत्पादनमा आत्मनिर्भर बनाउन देहायका उद्योगहरु स्थापना गर्दै जाने-
	1. सैनिक कपडा उत्पादन उद्योग
	2. सैनिक बुट उत्पादन उद्योग
	3. सैनिक पोशाकमा प्रयोग हुने सामग्री (मेडल, रिवन, फुली, हेडब्याज, नेम प्लेट, फर्मेशन/जङ्गी अड्डा साइन, कुम ब्याज, सिट्ठी कर्ड आदि) उत्पादन उद्योग
	4. सैनिक इक्वीपमेन्ट उत्पादन उद्योग
	5. खुकुरी उत्पादन उद्योग
	6. विष्फोटक पदार्थहरु, स्मल आर्मस् लगायत मद्दती हतियारको एम्युनिशनहरु उत्पादन उद्योग
3. हेटौंडा कपडा उद्योग कारखानालाई नेपाली सेनाको लागि आवश्यक कपडा उत्पादन गर्ने कारखानाको रूपमा संचालनमा ल्याउने सम्बन्धमा सम्भाव्यता अध्ययन गर्ने ।
4. सबै प्रदेशहरुमा १-१ वटा सैनिक अस्पताल निर्माण गरी सैनिक तथा गैरसैनिक सबैलाई सहज र सुलभ रूपमा स्वास्थ्योपचार सेवा उपलब्ध गराउन कार्ययोजना तयार गर्ने ।
5. वीरेन्द्र शान्ति कार्य तालिम केन्द्रलाई भौतिक पूर्वाधार तथा अन्य स्रोत साधन सम्पन्न बनाई अन्तर्राष्ट्रियस्तरको सैनिक प्रशिक्षण केन्द्र (Center of Excellence) को रूपमा विकास गर्ने ।
6. मुलुकको सीमा सुरक्षामा जमिनको साथै Air Space बाट समेत सुरक्षा प्रदान गर्न नेपाली सेनालाई Air Surveillance लगायतका अन्य आवश्यक आधुनिक उपकरणहरुले सुसज्जित र सम्पन्न तुल्याउँदै लैजाने व्यवस्था गर्ने ।
7. विपद् तथा अन्य आपत्कालीन अवस्थामा पेट्रोल¸ डिजेल¸ग्यास लगायतका वस्तुको अभाव हुन नदिन तथा द्रुततर आपूर्ति सुनिश्चित गर्न नेपाली सेनालाई इन्धन ढुवानीका लागि आवश्यक ढुवानी साधन र भण्डारणको व्यवस्था गर्ने ।